REPUBLIKA HRVATSKA

VUKOVARSKO-SRIJEMSKA ŽUPANIJA

OSNOVNA ŠKOLA BOROVO

B O R O V O

Klasa: 602-01/22-01/118

Urbroj: 2196-74-01-22-1

Borovo, 04.11.2022. godine

Temeljem članka 107. Zakona o odgoju i obrazovanju u osnovnoj i srednjoj školi (Narodne novine broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14, 07/17., 68/18., 98/19., 64/20.) i Pravilnika o postupku zapošljavanja te procjeni i vrednovanju kandidata za zapošljavanje Osnovne škole Borovo, ravnatelj Osnovne škole Borovo raspisuje:

**NATJEČAJ**

**za radno mjesto**

1. **VODITELJ/ICA RAČUNOVODSTVA -** 1 izvršitelj/ica  na neodređeno puno radno vrijeme 40 sati ukupno tjedno radno vrijeme

**UVJETI:**Sukladno Zakonu o radu (NN 93/14, 127/17 i 98/19) i Zakonu o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19 i 64/20), a poslove voditelja računovodstva može obavljati osoba koja ima završen sveučilišni diplomski studij ekonomske struke ili visoku stručnu spremu ekonomske struke te 1,5 godinu (18 mjeseci) radnog iskustva na poslovima proračunskog računovodstva.

**ZAPREKE:** Sukladno Zakonu o odgoju i obrazovanju u osnovnoj i srednjoj školi.

Kandidati u pisanoj prijavi na natječaj obvezno navode:

* naziv radnog mjesta na koji se prijavljuju
* adresu, odnosno e-mail adresu i broj telefona na koje im se može uredno dostaviti obavijest o datumu i vremenu procjene odnosno testiranja te popis literature.

Uz vlastoručno potpisanu prijavu na natječaj, kandidati su dužni priložiti:

* zamolba,
* životopis,
* dokaz o državljanstvu,
* dokaz o odgovarajućoj razini i vrsti obrazovanja (stupnju i vrsti stručne spreme, odnosno akademskom nazivu),
* dokaz o stjecanju pedagoško-psihološkog obrazovanja / pedagoških kompetencija (*za kandidate koji su u obvezi stjecanja istih),*
* uvjerenje/ elektronički zapis da se protiv kandidata ne vodi kazneni postupak (ne starije od 30 dana od dana objave natječaja),
* potvrdu / elektronički zapis o podacima evidentiranim u  matičnoj evidenciji HZMO *- potvrdu o radno pravnom statusu osiguranika* (ne starije od 30 dana od dana objave natječaja),
* dokaze o prednosti pri zapošljavanju pod jednakim uvjetima sukladno posebnom Zakonu na koji se kandidat poziva.

Isprave se prilažu u obliku elektroničkog zapisailineovjerenom presliku, a prije potpisivanja ugovora o radu izabrani kandidat dužan je dostaviti izvornike isprava ili ovjerene isprave. Priložena natječajna dokumentacija se ne vraća.

Kandidat može ostvariti pravo prednosti pri zapošljavanju na temelju člana 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19,84/21), člana 48.f. Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19),  člana 9. Zakona o profesionalnoj rehabilitaciji i zapošljavanju osoba s invaliditetom (NN 157/13,152/14, 39/18 i 32/20) i člana 48. Zakona o civilnim stradalnicima iz Domovinskog rata (NN 84/21).

Kandidat je dužan u prijavi na natječaj pozvati se na to pravo i uz prijavu na natječaj priložiti: sve dokaze o ispunjavanju uvjeta natječaja, dokaze o ostvarivanju prava prednosti na koje se poziva te presliku odluke ili drugog pravnog akta o prestanku prethodnog zaposlenja.

Kandidat koji se javlja na natječaj i poziva na pravo prednosti pri zapošljavanju prema članu 102. stav 1.-3. Zakona o hrvatskim braniteljima iz Domovinskog rata i članovima njihovih obitelji, dužan je uz prijavu na natječaj priložiti sve dokaze o ispunjavanju traženih uvjeta iz natječaja  te dokaze o ostvarivanju prava prednosti pri zapošljavanju navedene na poveznici:

<https://branitelji.gov.hr/userdocsimages/ng/12%20prosinac/zapo%C5%A1ljavanje/popis%20dokaza%20za%20ostvarivanje%20prava%20pri%20zapo%C5%A0ljavanju.pdf>

Kandidat koji se javlja na natječaj i poziva na pravo prednosti pri zapošljavanju u skladu s članom 48. stav 1-3 Zakona o civilnim stradalnicima iz Domovinskog rata dužan je uz prijavu na natječaj priložiti sve dokaze o ispunjavanju traženih uvjeta iz natječaja  te dokaze o ostvarivanju prava prednosti pri zapošljavanju navedene na poveznici

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Na Natječaj se mogu prijaviti osobe oba spola, a izrazi koji se koriste u ovom natječaju za osobe u muškom rodu korišteni su neutralno i odnose se na muške i ženske kandidate.

Kandidatom u natječajnom postupku smatra se osoba koja je podnijela pravovremenu, potpunu prijavu na natječaj zajedno sa svim podatcima i prilozima navedenim u natječaju te koja ispunjava uvjete natječaja.

Potpunom prijavom smatra se vlastoručno potpisana prijava koja sadrži sve podatke i priloge navedene u natječaju.

Nepotpune, nepravovremene, nepotpisane prijave kao i one prijave u kojima nije jasno naznačeno radno mjesto na koje se kandidat prijavljuje  neće se razmatrati, niti će podnositelj takvih prijava naknadno biti pozvan na dopunu prijave.

Prijavljeni kandidati koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja dužni su pristupiti procjeni odnosno testiranju koje će se provesti sukladno Pravilniku o postupku zapošljavanja te procjeni i vrednovanju kandidata za zapošljavanje u Osnovna škola Borovo -  poveznica: http://os-borovo.skole.hr

Podnošenjem prijave na natječaj, kandidati natječaja izričito su suglasni da Osnovna škola Borovo može prikupljati, koristiti i dalje obrađivati podatke u svrhu provedbe natječajnog postupka sukladno odredbama Zakona o provedbi Opće uredbe o zaštiti osobnih podatka.

Kandidat natječaja ujedno daje privolu da se njegovi osobni podaci (ime, prezime i zvanje), ukoliko bude izabran, javno objave na mrežnoj stranici Škole u svrhu obavještavanja o rezultatima natječaja.

Prijave na natječaj s potrebnom dokumentacijom dostavljaju se u zatvorenoj omotnici osobno u tajništvu Osnovne škole Borovo ili preporučenom poštom na adresu škole: Osnovna škola Borovo, Trg palih boraca 30, 32227 Borovo s naznakom „*za natječaj – Voditelj računovodstva“.*

Rok za podnošenje prijava je osam dana od dana objave natječaja na mrežnim stranicama i oglasnim pločama Hrvatskog zavoda za zapošljavanje te mrežnoj stranici i oglasnoj ploči Škole.

Natječaj vrijedi od 04.11.2022. godine do 12.11.2022. godine.

Kandidati će o rezultatima natječaja biti obaviješteni putem mrežne stranice Osnovne škole Borovo u roku od 15 dana od dana sklapanja ugovora s izabranim kandidatom.

Ravnatelj:

Tihomir Jakovljević, prof.